

VLADA REPUBLIKE HRVATSKE

 Zagreb, 22. srpnja 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Središnji državni ured za Hrvate izvan Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o raspodjeli sredstava za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2021. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJEDLOG

 Na temelju članka 31. stavka 2. Zakona o Vladi Republike Hrvatske (Narodne novine, broj 150/2011, 119/2014, 93/2016 i 116/2018), a u vezi s točkom V. Odluke o osnivanju Povjerenstva za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2021. godinu (Narodne novine, broj 43/2021), Vlada Republike Hrvatske je na sjednici održanoj \_\_\_\_\_\_\_\_\_ 2021. godine donijela

**O D L U K U**

**o raspodjeli sredstava za financiranje kulturnih, obrazovnih, znanstvenih,**

**zdravstvenih i ostalih programa i projekata od interesa za hrvatski narod**

**u Bosni i Hercegovini za 2021. godinu**

**I.**

 Sredstva iz Državnog proračuna Republike Hrvatske za 2021. godinu i projekcijama za 2022. i 2023. godinu osigurana na stavkama Središnjeg državnog ureda za Hrvate izvan Republike Hrvatske, Glavi 03205, Aktivnosti A862020 „Poticaji za obrazovanje, kulturu, znanost i zdravstvo u Bosni i Hercegovini - Međunarodna razvojna suradnja“ u ukupnom iznosu od 25.000.000,00 kuna, raspoređuju se za financiranje sljedećih programa i projekata:

|  |  |  |
| --- | --- | --- |
| 1. programima i projektima iz područja zdravstva
 | 6.080.000,00 | kn |
| 1. programima i projektima iz područja znanosti i obrazovanja
 | 6.270.000,00 | kn |
| 1. programima i projektima iz ostalih područja
 | 6.795.000,00 | kn |
| 1. programima i projektima iz područja kulture
 | 5.855.000,00 | kn |
|  |  |  |
| UKUPNO: | 25.000.000,00 | kn |

**II.**

Središnji državni ured za Hrvate izvan Republike Hrvatske potpisat će s pravnim osobama/nositeljima programa i projekata ugovore o financijskoj potpori za provedbu odobrenih programa/projekata iz područja kulture, obrazovanja i znanosti, zdravstva i ostalih područja.

 Čelnik Središnjeg državnog ureda za Hrvate izvan Republike Hrvatske odgovoran je za zakonito, svrhovito, učinkovito i ekonomično raspolaganje, odnosno izvršavanje sredstava iz točke I. ove Odluke u skladu sa odredbama Zakona o proračunu (Narodne novine, broj 87/08, 136/12 i 15/15).

**III.**

Ugovori o financijskoj potpori za provedbu odobrenih programa/projekata iz navedenih područja potpisat će se nakon stupanja na snagu ove Odluke.

**IV.**

Nadzor provedbe programa/projekata iz područja kulture, obrazovanja i znanosti, zdravstva i ostalih područja obavljat će Središnji državni ured za Hrvate izvan Republike Hrvatske.

Nadzor provedbe programa/projekata iz područja kulture, obrazovanja i znanosti, zdravstva i ostalih područja može uz Središnji državni ured za Hrvate izvan Republike Hrvatske obavljati i nadležno resorno ministarstvo Republike Hrvatske.

**V.**

Nadzor provedbe programa/projekata iz točke IV. ove Odluke obavljat će se putem dostavljenih opisnih i financijskih izvještaja i nadzorom na terenu.

**VI.**

 Korisnik financijske potpore može iz opravdanih razloga najkasnije 60 dana prije isteka roka izvršenja programa/projekta zatražiti pisanim putem uz detaljno obrazloženje prenamjenu dodijeljenih sredstava, kao i produljenje roka izvršenja programa/projekta koje može odobriti Povjerenstvo za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini.

**VII.**

 Popis odobrenih programa i projekata iz područja kulture, obrazovanja i znanosti, zdravstva i ostalih područja iz točke I. ove Odluke sastavni je dio ove Odluke.

**VIII.**

 Ova Odluka stupa na snagu danom donošenja, a objavit će se u Narodnim novinama i na službenoj mrežnoj stranici Središnjeg državnog ureda za Hrvate izvan Republike Hrvatske.

Klasa:

Urbroj:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

U skladu sa svojom ustavnom i zakonskom obvezom, Republika Hrvatska kontinuirano i sustavno pruža potporu Hrvatima u Bosni i Hercegovini, štiteći njihova prava kao konstitutivnog i ravnopravnog naroda, jačajući njihov položaj i stvarajući uvjete za održivi povratak i ostanak Hrvata u Bosni i Hercegovini.

Potpora strateškim te za ostanak i prosperitet Hrvata u Bosni i Hercegovini dugoročno važnim projektima iz područja obrazovanja, znanosti, kulture, zdravstva te ostalih područja, ujedno potvrđuje odgovornu politiku Republike Hrvatske prema Bosni i Hercegovini, kao susjednoj, prijateljskoj i suverenoj državi.

U Državnom proračunu Republike Hrvatske za 2021. godinu i projekcijama za 2022. i 2023. godinu (Narodne novine, broj 135/2020 i 69/2021) osigurana su financijska sredstva u iznosu od 25.000.000,00 kuna a Odlukom Vlade Republike Hrvatske imenovano je međuresorno Povjerenstvoza koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2021. godinu (u daljnjem tekstu: Povjerenstvo).

Nakon provedenog Javnog natječaja za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2021., na koji je pristiglo ukupno 380 prijava, održane su dvije sjednice Povjerenstva. Po razmatranju svih zaprimljenih prijava i uvida u projektnu dokumentaciju, Povjerenstvo je donijelo Zaključak o raspodjeli sredstava za financiranje programa i projekata:

|  |  |  |
| --- | --- | --- |
| * programima i projektima iz područja zdravstva
 | 6.080.000,00 | kn |
| * programima i projektima iz područja znanosti i obrazovanja
 | 6.270.000,00 | kn |
| * programima i projektima iz ostalih područja
 | 6.795.000,00 | kn |
| * programima i projektima iz područja kulture
 | 5.855.000,00 | kn |
|  |  |  |
| UKUPNO: | 25.000.000,00 | kn |

Kriteriji kojima se Povjerenstvo vodilo prilikom donošenja Zaključka o raspodjeli sredstava za financiranje programa i projekata su:

* Financiranje većih, strateških i razvojnih projekata koji proizvode dugoročnije učinke za opstojnost hrvatskog naroda u Bosni i Hercegovini
* Financiranje programa i projekata koji imaju potencijal za direktno ili indirektno otvaranje radnih mjesta
* Financiranje programa i projekata u partnerstvu s lokalnom zajednicom
* Financiranje programa i projekata koji ostvaruju viši interes i značaj za širu društvenu zajednicu
* Ravnomjerna zemljopisna raspoređenost financiranih projekata.

Donošenjem Odluke o raspodjeli sredstava za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini, Vlada Republike Hrvatske pružila bi i ovaj put važnu pomoć i potporu udrugama i ustanovama Hrvata u Bosni i Hercegovini te kroz njih osnažila i ohrabrila hrvatski narod u njegovom nastojanju za ostanak i razvoj te očuvanje nacionalnog identiteta.

**PRIJEDLOG RASPODJELE SREDSTAVA ZA FINANCIRANJE KULTURNIH, OBRAZOVNIH, ZNANSTVENIH, ZDRAVSTVENIH I OSTALIH PROGRAMA I PROJEKATA OD INTERESA ZA HRVATSKI NAROD U BOSNI I HERCEGOVINI ZA 2021. GODINU**

|  |
| --- |
| **PRIJEDLOG PROGRAMA I PROJEKATA IZ PODRUČJA ZDRAVSTVA** |
| **RED.BROJ** | **NAZIV PROGRAMA/PROJEKTA** | **NAZIV PRIJAVITELJA PROGRAMA/PROJEKTA** | **ODOBRENI IZNOS** |
| 1. | Dom za starije i nemoćne osobe - Dr. Ivan Evanđelist Šarić, Kiseljak - Lug - 2021. | HPO Caritas Vrhbosanske nadbiskupije | 1.100.000,00 kn |
| 2. | Opremanje športsko-rehabilitacijskog doma za djecu s posebnim potrebama u Potpolju, Općina Čitluk | Općina Čitluk | 500.000,00 kn |
| 3. | Adaptacija i opremanje centralne sterilizacije | Hrvatska bolnica „Dr. fra Mato Nikolić“ | 800.000,00 kn |
| 4. | Izgradnja nove zgrade Doma zdravlja u Kiseljaku - II. faza | JU Dom zdravlja Kiseljak | 770.000,00 kn |
| 5. | Izgradnja edukacijsko-rehabilitacijskog centra za djecu i mlade s poteškoćama u razvoju - II. faza | Općina Grude | 600.000,00 kn |
| 6. | Radovi na komunalnoj infrastrukturi - vodovod i kanalizacija | Zavod za zbrinjavanje mentalno invalidnih osoba Bakovići | 160.000,00 kn |
| 7. | Završetak izgradnje JU Dom zdravlja Orašje | JU Dom zdravlja Orašje | 800.000,00 kn |
| 8. | Projekt rekonstrukcije i opremanja operacijske dvorane i jedinice intenzivnog liječenja Županijske bolnice Livno | Županijska bolnica „Dr. fra Mihovil Sučić“ Livno | 1.000.000,00 kn |
| 9. | Rekonstrukcija i adaptacija prostora za stomatološke službe Doma zdravlja Tomislavgrad | Dom zdravlja Tomislavgrad | 350.000,00 kn |
|  | **UKUPNO PROGRAMI I PROJEKTI ZDRAVSTVA:**  | **6.080.000,00 kn** |

|  |
| --- |
| **PRIJEDLOG PROGRAMA I PROJEKATA IZ PODRUČJA OBRAZOVANJE I ZNANOST** |
| **RED.BROJ** | **NAZIV PROGRAMA/PROJEKTA** | **NAZIV PRIJAVITELJA PROGRAMA/PROJEKTA** | **ODOBRENI IZNOS** |
| 1. | Projekt rekonstrukcije Glazbene škole „Široki Brijeg“ - uređenje i opremanje interijera  | Udruga prijatelja Glazbene škole „Široki Brijeg“ | 200.000,00 kn |
| 2. | Digitalizacija obrazovnog sustava Županije Zapadnohercegovačke - E-škola | Javna ustanova Zavod za odgoj i obrazovanje | 600.000,00 kn |
| 3. | Izgradnja J.P.U. „Ivančica“ - II. faza | Javna predškolska ustanova „Ivančica“ Usora | 300.000,00 kn |
| 4. | „Miris novih knjiga“ - obnova školske knjižnice | Osnovna škola „Kaonik“ | 65.000,00 kn |
| 5. | Ugradnja toplinske fasade | Osnovna škola „Uskoplje“ | 180.000,00 kn |
| 6. | Završno unutarnje opremanje nove Osnovne škole fra Petar Bakula, Posušje | Općina Posušje | 450.000,00 kn |
| 7. | Izgradnja objekta Osnovne škole „Žepče“ u Žepču | Općina Žepče | 700.000,00 kn |
| 8. | Dovršetak izgradnje Športske dvorane Kupres - V. faza | Općina Kupres - Općinski načelnik Općine Kupres | 560.000,00 kn |
| 9. | Uređenje dvorišta ispred prostora za predškolsko obrazovanje u Rakitnu | Mjesna zajednica Poklečani | 85.000,00 kn |
| 10. | Nabava specijaliziranog vozila za tri odjela učenika s poteškoćama u razvoju | Srednja turističko-ugostiteljska škola Mostar | 180.000,00 kn |
| 11. | STEAM učionica - put ka znanju, znanosti i napretku | Središte za cjeloživotno učenje Travnik | 100.000,00 kn |
| 12. | Potpora radu Opće gimnazije Katoličkog školskog centra u Banjoj Luci  | Opća gimnazija Katoličkog školskog centra u Banjoj Luci | 900.000,00 kn |
| 13. | Proširenje kapaciteta JU Dječji vrtić „Radost“ Kreševo | Općina Kreševo | 300.000,00 kn |
| 14. | Izgradnja školske sportske dvorane u Pologu | Treća osnovna škola Mostar | 250.000,00 kn |
| 15. | Izmjena krovišta Osnovne škole „Ivan Goran Kovačić“ | Grad Livno | 320.000,00 kn |
| 16. | Zamjena dotrajale stolarije na zgradi Osnovne škole | Osnovna škola „fra Marijan Šunjić“ Stojkovići | 70.000,00 kn |
| 17. | Rekonstrukcija elektroinstalacija u Osnovnoj školi „Vitez“ Vitez - II. faza (prizemlje, desni dio učionice, kotlovnica i kabinet informatike) | Osnovna škola „Vitez“, Vitez | 250.000,00 kn |
| 18. | Rekonstrukcija zgrade osnovne škole u Mjesnoj zajednici Slatina u kojoj žive povratnici hrvatske nacionalnosti | Općina Jablanica | 90.000,00 kn |
| 19. | Projekt rekonstrukcije senzorno-motoričkog dvorišta | Ustanova „Dječji vrtići“ Mostar | 60.000,00 kn |
| 20. | Nabava glazbenih instrumenata i opreme u svrhu očuvanja i jačanja glazbenog identiteta Hrvata u BiH | Osnovna glazbena škola Brotnjo u Čitluku | 80.000,00 kn |
| 21. | Sanacija zgrade Dječjeg vrtića Neum | Općina Neum | 200.000,00 kn |
| 22. | Hrvatska enciklopedija BiH - treći svezak | Hrvatski leksikografski institut Bosne i Hercegovine | 180.000,00 kn |
| 23. | Časopis HAZU BiH „Vidici“ | Hrvatska Akademija za znanost i umjetnost u Bosni i Hercegovini | 50.000,00 kn |
| 24. | Nabava čistih genetskih izvora ovaca za potrebe Centra za očuvanje autohtonih pasmina | „Farma Smiljanić“ Tomislavgrad | 100.000,00 kn |
|  | **UKUPNO PROGRAMI I PROJEKTI OBRAZOVANJA I ZNANOSTI:**  | **6.270.000,00 kn** |

|  |
| --- |
| **PRIJEDLOG PROGRAMA I PROJEKATA IZ PODRUČJA OSTALI** |
| **RED.BROJ** | **NAZIV PROGRAMA/PROJEKTA** | **NAZIV PRIJAVITELJA PROGRAMA/PROJEKTA** | **ODOBRENI IZNOS** |
| 1. | Asfaltiranje zaseoka Kurtušić Foča - Doboj | Udruženje građana „Johovac“ Johovac | 300.000,00 kn |
| 2. | Nabava uljare za preradu maslina | Udruga Hercegovački plodovi mediterana, Stolac | 300.000,00 kn |
| 3. | Sanacija vodovodne mreže i izvorišta u Gornjoj Tramošnici | Udruženje građana „Vodovod“ Gornja Tramošnica | 80.000,00 kn |
| 4. | Obnova i opremanje prostorija Kluba borilačkih vještina Ljubuški | Klub borilačkih vještina Ljubuški | 80.000,00 kn |
| 5. | Rekonstrukcija gradske komunalne infrastrukture  | Općina Vareš | 200.000,00 kn |
| 6. | Proširenje farme JELEN-KLANAC | JELEN-KLANAC | 80.000,00 kn |
| 7. | Uređenje infrastrukture u urbanom dijelu grada | Grad Ljubuški | 680.000,00 kn |
| 8. | Izvođenje betonskih i ostalih radova Sportsko-rekreacijskog i memorijalnog centra „Vitez Mile Bošnjak“ | Udruga za zaštitu i očuvanje krajolika „Gomila - Osoje“ | 200.000,00 kn |
| 9. | Sanacija nogostupa u Ulici Ante Starčevića u Čapljini | Grad Čapljina | 300.000,00 kn |
| 10. | Rekonstrukcija ceste Maglaj - Zavidovići (dionica Liješnica - Fojnica) | Udruga građana „Fojničani“ | 300.000,00 kn |
| 11. | Nabava teretnog vozila | Udruženje građana „Altruist“ | 140.000,00 kn |
| 12. | Izgradnja vodovodne mreže u naselju Domaljevac - centar | Općina Domaljevac-Šamac | 600.000,00 kn |
| 13. | Osnaživanje organizacija civilnog društva za socijalnu inkluziju osoba s invaliditetom | Caritas Bosne i Hercegovine | 80.000,00 kn |
| 14. | Obnova sportske dvorane „Borsa“ nakon požara - II. faza | Judo klub „Borsa“ Mostar | 250.000,00 kn |
| 15. | Asfaltiranje puta Davidovići - Ugar - III. faza | Općina Dobretići | 280.000,00 kn |
| 16. | Revitalizacija hrvatske poljoprivrede u BiH - osnovni preduvjet za održivi povratak, opstanak i ostanak Hrvata u BiH | Udruga „Jasen“ Široki Brijeg | 550.000,00 kn |
| 17. | Poticaj dragovoljcima i veteranima Domovinskog rata HVO-a ZE-DO Kantona/Županije | Savez udruga dragovoljaca i veterana Domovinskog rata HVO-a ZE-DO Kantona | 200.000,00 kn |
| 18. | Virtualna kronika Domovinskog rata u Lašvanskoj Dolini | Forum Hrvata | 80.000,00 kn |
| 19. | Marija Zvijezda - pomirenje, mir, međureligijska i međuetnička suradnja | Banjalučka biskupija | 95.000,00 kn |
| 20. | Obnova fasade Vrhbosanskog bogoslovnog sjemeništa - Južna fasada (2/4) | Vrhbosansko bogoslovno sjemenište | 500.000,00 kn |
| 21. | Rekonstrukcija i revitalizacija Male Vijećnice-Beledije | Općina Odžak | 600.000,00 kn |
| 22. | Izgradnja kulturno športskog doma Jare na kompleksu područne osnovne škole u Jarama - II. faza | Grad Široki Brijeg | 500.000,00 kn |
| 23. | Rekonstrukcija i opremanje hrvatskih domova na području Tuzlanske županije | Udruga mladih Drijenča | 400.000,00 kn |
|   | **UKUPNO OSTALI PROJEKTI:**  | **6.795.000,00 kn** |

|  |
| --- |
| **PRIJEDLOG PROGRAMA I PROJEKATA IZ PODRUČJA KULTURE**  |
| **RED.BROJ** | **NAZIV PROGRAMA/PROJEKTA** | **NAZIV PRIJAVITELJA PROGRAMA/PROJEKTA** | **ODOBRENI IZNOS** |
| 1. | Dani hrvatskog filma - Ivo Gregurević | Općina Orašje | 100.000,00 kn |
| 2. | Uređenje „Društvenog doma“ | Hrvatska udruga mladih u Središnjoj Bosni | 150.000,00 kn |
| 3. | Predprodukcija filmskog projekta „Kraljica Katarina“ | Hrvatska uzdanica HUM Mostar | 100.000,00 kn |
| 4. | Naš glas o nama - Katolički tjednik | Medijski centar Vrhbosanske nadbiskupije | 250.000,00 kn |
| 5. | Adaptacija i uređenje crkve sv. Mihovila Drinovci | Župa sv. Mihovila Arkanđela Drinovci | 180.000,00 kn |
| 6. | Projekt obnove Franjevačke knjižnice Mostar - Obnova rijetke knjige (Rara) u Hrvatskom državnom arhivu u Zagrebu | Franjevačka knjižnica Mostar | 85.000,00 kn |
| 7. | Obilježavanje 50. obljetnice Hrvatskog katoličkog mjesečnika Naša ognjišta i izdavačke kuće iz Tomislavgrada | Hrvatski katolički mjesečnik Naša ognjišta | 90.000,00 kn |
| 8. | Rekonstrukcija i sanacija kino/kazališne dvorane Hrvatskog doma - II. faza | HKD Napredak - Podružnica Bugojno | 300.000,00 kn |
| 9. | Izgradnja Muzejsko-galerijskog prostora uz crkvu sv. Marka na Plehanu  | Franjevački samostan sv. Marka Evanđelista - Plehan | 500.000,00 kn |
| 10. | Nabava osnovne opreme  | Simfonijski orkestar Mostar | 50.000,00 kn |
| 11. | Rekonstrukcija Kulturnog centra Stolac - IV. faza | Općina Stolac | 550.000,00 kn |
| 12. | Pastoralni centar i crkva sv. Ivana Krstitelja u Podmilačju | Župa sv. Ivana Krstitelja Podmilačje | 400.000,00 kn |
| 13. | Izgradnja Kulturno - obrazovnog centra Hrvata „Korita“ Bosansko Grahovo - završetak unutarnjih građevinskih radova | Udruga za očuvanje povijesne i kulturne baštine „Don Juraj Gospodnetić“ Bosansko Grahovo | 300.000,00 kn |
| 14. | Rekonstrukcija i nadgradnja Galerije kraljice Katarine u Hrvatskom domu hercega Stjepana Kosače - II. faza | Hrvatski dom herceg Stjepan Kosača | 500.000,00 kn |
| 15. | Multimedijalno opremanje Hrvatskog kulturnog centra „Sveti Franjo“ | Franjevački samostan svetog Petra i Pavla - Tuzla | 300.000,00 kn |
| 16. | Edicija Hrvatska književnost BiH u 100 knjiga | Matica hrvatska u Sarajevu | 100.000,00 kn |
| 17. | Povijesna baština pokretač održivog razvitka | Udruga građana Stijena Ravno | 520.000,00 kn |
| 18. | Adaptacija i sanacija Napretkova doma Kralj Tomislav u Zenici | HKD Napredak | 200.000,00 kn |
| 19. | Opremanje portala na hrvatskom jeziku iz BiH | Dnevnik Media d.o.o. Mostar | 250.000,00 kn |
| 20. | U korak s Europom - organizacija i realizacija informativno edukativnog Radijskog i TV programa i web sadržaja o odnosima BiH i EU s naglaskom na EU fondove | RTV Herceg-Bosne d.o.o Mostar | 600.000,00 kn |
| 21. | Izgradnja Pastoralnog centra Svete Obitelji u Kupresu - II. faza | Župa Rastičevo | 200.000,00 kn |
| 22. | Dovršetak uređenja velike dvorane pastoralnog centra Župe Sv. Luke Evanđelista Mostar | Župa Sv. Luke Evanđelista Mostar | 80.000,00 kn |
| 23. | Nabava opreme za emitiranje i prijenos radijskog programa | Javno poduzeće „Radio Busovača“ d.o.o. Busovača | 50.000,00 kn |
| **UKUPNO PROGRAMI I PROJEKTI KULTURA:** | **5.855.000,00 kn** |
| **SVEUKUPNO PROGRAMI I PROJEKTI KULTURE, OBRAZOVANJA I ZNANOSTI, ZDRAVSTVA I OSTALIH:** | **25.000.000,00 kn** |